ดอลล์แข็ง-ถ้อยแถลงมุมบวกศก.สหรัฐ ฉุดราคาทองร่วง “ทองไทย” ลงตาม รูปพรรณ หลุด 26,000 บ.
ดอลล์แข็ง-ถ้อยแถลงมุมบวกศก.สหรัฐ ฉุดราคาทองร่วง “ทองไทย” ลงตาม รูปพรรณ ราคาขายออกหลุด 26,000 บ.
ดอลล์แข็ง-ถ้อยแถลงมุมบวกศก.สหรัฐ ฉุดราคาทองร่วง “ทองไทย” ลงตาม รูปพรรณ ราคาขายออกหลุด 26,000 บ.
24 มี.ค. 2564

สมาคมค้าทองคำ รายงานราคาทอง (96.5%) เปิดตลาดวันนี้ (24 มี.ค.64) เมื่อเวลา 09.28 น.ที่ผ่านมา ปรับลดลง 100 บาท เมื่อเทียบกับประกาศราคาซื้อขายครั้งสุดท้ายของวันอังคาร ที่ตลาดทั้งวันมีการประกาศราคาทั้งหมด 3 รอบ และเป็นการปรับขึ้นติดต่อกันทั้ง 3 รอบ รวมราคาขึ้น 150 บาท
สำหรับราคาทองคำแท่งวันนี้ รับซื้ออยู่ที่บาทละ 25,300.00 บาท ขายออกที่ราคาบาทละ 25,400.00 บาท
ทองรูปพรรณ รับซื้ออยู่ที่ราคาบาทละ 24,847.24 บาท ขายออกที่บาทละ 25,900.00 บาท
ทั้งนี้ ราคาทองคำในประเทศเปิดตลาดเช้านี้ปรับลดลงตามทองคำตลาดโลก ส่งผลให้ราคาขายออกทองคำรูปพรรณหลุด 26,000 บาท ในขณะที่เงินบาทเช้านี้อ่อนค่าแตะ 31 บาท บริเวณ 31.025 บาท เป็นปัจจัยบวกต่อทองในประเทศ
โดยราคาทองคํา Spot ปรับตัวลดลงเนื่องมาจากได้รับแรงกดดันจากการแข็งค่าของสกุลเงินดอลลาร์ เนื่องจากได้รับแรงกดดันจากการแข็งค่าของสกุลเงินดอลลาร์สหรัฐ รวมทั้งถ้อยแถลงของนายเจอโรม พาวเวล ประธานธนาคารกลางสหรัฐ (เฟด) และนางเจเน็ต เยลเลน รัฐมนตรีคลังสหรัฐ ที่ส่งสัญญาณว่าเศรษฐกิจสหรัฐได้ฟื้นตัวขึ้นอย่างมาก
ประธานเฟดแถลงว่าเศรษฐกิจสหรัฐได้ฟื้นตัวขึ้นอย่างมาก โดยได้แรงหนุนจากการที่สภาคองเกรสและเฟดต่างก็ใช้มาตรการกระตุ้นเศรษฐกิจ ในขณะที่รมว.คลังสหรัฐคาดว่าเศรษฐกิจจะขยายตัวและมีการจ้างงานเต็มที่ในปีหน้า จากมาตรการกระตุ้นเศรษฐกิจ 1.9 ล้านล้านดอลลาร์สหรัฐ